# Pakilan Voimistelijat PNV ry

Vuosikertomus 1.9.2019–31.8.2020

Sisällysluettelo

[Vuosikertomus 1.9.2019–31.8.2020 1](#_Toc24457016)

[Pakilan Voimistelijat PNV ry 4](#_Toc24457017)

[HALLINTO 4](#_Toc24457018)

[VOIMISTELUTOIMINTA 4](#_Toc24457019)

[Aikuisten harrasteliikunta 4](#_Toc24457020)

[Lasten ja nuorten liikunta 6](#_Toc24457021)

[Kilpailu- ja valmennustoiminta 7](#_Toc24457022)

[TAPAHTUMAT 11](#_Toc24457023)

[TALOUS JA AVUSTUKSET 11](#_Toc24457024)

[JÄSEN- JA JUMPPAMAKSUT 12](#_Toc24457025)

[Liitteet: 12](#_Toc24457026)

[PAKILAN VOIMISTELIJAT PNV RY, Uskollisuuden kilta 13](#_Toc24457027)

# 

# Pakilan Voimistelijat PNV ry

Pakilan Voimistelijat ry (myöhemmin myös PNV) on perustettu vuonna 1947, nimellä Pakilan Naisvoimistelijat. Seura on Suomen Voimisteluliitto ry:n ja Etelä-Suomen Liikunta ja Urheilu (ESLU) ry:n jäsen. Kaudella 2019-2020 seuran jäsenmäärä oli 1317 jäsentä. Seuran jäsenistä aikuisia oli 696 (joista 85 miestä), lapsia ja nuoria 621 (joista 22 poikaa) sekä kunniajäseniä kahdeksan.

Seuran toimisto sijaitsee Helsingin Itä-Pakilassa, osoitteessa Ohrahuhdantie 2 A, 2.krs. Seuran täysipäiväisinä työntekijöinä jatkoivat toimistosihteeri Ulla Turunen, päävalmentaja Virve Arjanne, nuorisovalmennuspäällikkö Sanna Peltola ja valmennuskoordinaattori Henni Aro ja puolipäiväisenä valmentajana/ohjaajana Essi Hannuksela. Syyskaudella seuran puolipäiväisenä yhteyspäällikkönä toimi Donna Suomi.

Seuran vakinaiset työryhmät olivat aikuisten liikunnan ryhmä (AiLi), kilpa- ja valmennusryhmä (KiVa), lasten ja nuorten liikunnan ryhmä (LaNu), markkinointi- ja viestintätyöryhmä, Prodance-työryhmä sekä talousryhmä. Tarpeen vaatiessa on perustettu erilaisia projektikohtaisia työryhmiä, kuten syysstartti- ja kilpailutyöryhmä.

Seuran sääntömääräinen syyskokous pidettiin 25.11.2019 ja kevätkokous koronatilanteen vuoksi poikkeuksellisesti elokuussa: 17.8.20

Seuran toimintaa markkinoitiin lähialueille jaetulla esitteellä (painos 18.000 kpl), kauppojen ilmoitustauluille viedyillä mainoksilla, seuran verkkosivustolla ja sosiaalisen median tileillä (Facebook, Instagram ja Twitter) sekä osallistumalla alueen toimijoiden yhteisiin tapahtumiin. Kuluneella kaudella jatkettiin jäsenille kohdennettua viestintää sähköisillä jäsenkirjeillä ja Facebook-mainonnalla.

Maailmanlaajuinen Covid19 epidemia rajoitti toimintaa 16.3 alkaen kevätkauden loppuun asti. Kaikki aikuisten ja lasten tunnit jouduttiin tauottamaan ja tilalle järjestettiin striimin kautta etätunteja. Harrastetoiminnan virtuaalitreenejä jaettiin myös seuran YouTube-kanavan kautta. Myös kilpailevien joukkueiden harjoitukset tauotettiin ja valmentajat organisoivat Zoom ja Teams- kanavien kautta valmennusta ja etätreenejä. Epidemia johti seurassa myös lomautuksiin ja vakinainen henkilöstö lomautettiin 50%:sti 30.3 alkaen 5 viikoksi. Seuran kaikki tapahtumat peruttiin kevätkauden lopulta: kilpailut, kevätnäytös ja gaala.

## HALLINTO

Seuran hallitukseen kuuluivat Päivi Lehtovirta (puheenjohtaja), Satu Pulkkinen (varapuheenjohtaja), Anne Elenius, Ari Korhonen, Johanna Lentonen, Kirsi Pitkäkoski, Eeva Särkilahti, Kaisa Timonen ja Sissi Vartiainen. Hallitus kokoontui kauden aikana varsinaisiin kokouksiin 18 kertaa, joista kaksi kertaa Vierumäen Urheiluopistolle. Kokouksia järjestettiin etänä viidesti.

Tilintarkastajana toimi Jonas Sandell KHT, JHTT ja varatilintarkastajana Tom Sandell, KHT, JHTT.

Pakilan Voimistelijoiden Uskollisuuden kilta on perustettu vuonna 1977 ja siinä on jäseniä 50. Puheenjohtajana toimi Harriet Lahti-Nuuttila, varapuheenjohtajana Pirjo Joutsimäki, rahastonhoitajana Arja Toivola, sihteerinä Tuula Helander. Killan toimintakertomus on liitteenä.

## VOIMISTELUTOIMINTA

Kauden 2019-2020 aikana liikuntatunteja on järjestetty seuraavissa toimipaikoissa: Solakallion erityiskoulu, Pakilan yläaste, Pakilan, Paloheinän, Metsolan ala-asteet ja Itä-Pakilan toimipiste sekä Torpparinmäen perus- ja sivukoulu, Pirkkolan urheiluhalli, Maunulan liikuntahalli, Maunulan ala-aste, Yhtenäiskoulu, Kisahalli, Paloheinän jäähalli, Käpylän peruskoulut, Koskelan ala-aste, Kustaankartanon sali, seuran toimiston sali ja Oulunkylän urheilupuiston liikuntasali sekä TUPA. Seura on hankkinut tarpeen mukaan myös väliaikaisia vuoroja muista lähialueen kouluista.

### Aikuisten harrasteliikunta

Pakilan Voimistelijat järjesti kaudella 2019-2020 yhteensä 28 viikoittaista aikuisten tuntia. Niiden lisäksi järjestettiin syksyllä viisi kertaa Donna Suomen vetämät afrofusion ja latinofit tanssikurssit.

Aikuisten ryhmäliikuntatuntien ja kurssien lisäksi toimintaan kuului tanssillisen voimistelun ryhmä Fintastic Moms sekä tanssiryhmä Sisters in Sync.

Seuran palkkalistoilla oli 17 aikuisten ohjaajaa. Ohjaajat tapasivat toisensa syksyn alussa seuran syysstartin yhteydessä pidetyssä ohjaajapalaverissa, syyskauden päättävässä päätösmessussa. Kevätkaudella ei ehditty koronan vuoksi pitämään mitään yhteistä tilaisuutta.

Kevätkaudella koronan keskeytettyä normaalin jumppatarjonnan maaliskuussa, siirryimme saman tien järjestämään jumppia virtuaalisesti. Lähes kaikki ohjaajamme osallistuivat ja ottivat haasteen vastaan, ja pitivät tunteja joko livestreamissa tai YouTuben kautta. Lähes kevätkauden loppuun asti livejumppia olikin kaksi kertaa viikossa. Näin yritimme korvata jäsenillemme kauden aikaisesta ja meistä riippumattomasta syystä aiheutunutta päättymistä ja sen aiheuttamaa mielipahaa. Jumppia pidettiin laajalla kirjolla kuntonyrkkeilystä joogaan ja perussporttitunnista kahvakuulaan ja lavikseen. Saimme osallistuneilta hyvää palautetta, mutta jumppiin osallistui valitettavasti vain murto-osa aikuisjäsenistämme.

Kesällä 2020 jumpattiin monen vuoden tauon jälkeen kaksi kertaa viikossa, aina tiistaisin ja torstaisin kello 18.30-19.30 Suomen Ladun majan viereisellä kentällä Paloheinässä. Jumpat alkoivat heti kun kohtaamiset sallittiin kesäkuun alussa (2.6.), ja ne jatkuivat juhannukseen asti, ja tauon jälleen elokuun alusta elokuun loppuun asti. Jumpat olivat ilmaiset ja avoimet kaikille. Niihin osallistuikin taas todella paljon jäseniämme ja muita alueen asukkaita.

Aikuisten tunteja markkinoimme ilmaisilla viikoilla – syyskauden alussa kaksi ensimmäistä ja kevätkauden alussa ensimmäinen viikko olivat avoimia kaikille.

Aikuisten liikunnan (AiLi) työryhmä ehti kokoontua kauden aikana kaksi kertaa. Työryhmän vetäjänä toimi aikuisten liikunnan vastaava Eeva Särkilahti ja jäseninä olivat Kirsi Ahveninen, Karita Kousa, Harri Saarimäki, Ritva Vanhanen ja Sissi Vartiainen.

Työryhmän tehtävät ovat: toimintasuunnitelman rakentaminen, toiminnan kehittäminen, jäsenkirjeen sisältö AiLin osalta, tuntien sisällön suunnittelu ja kokonaisuuden miettiminen, kurssien rakentaminen, jäsentyytyväisyyskyselyjen rakentaminen, laaduntarkkailun suunnitelma, ohjaajarekrytoinnit ja sisäisen koulutuksen ideointi ja organisointi. Työryhmä vastaa toiminnastaan seuran hallitukselle.

*Aikuisliikunnan koulutukset*

|  |  |  |  |  |
| --- | --- | --- | --- | --- |
| **Nimi** | **Koulutus** | **Päivä** | **Järjestäjä** | **Aika** |
| Satu Huttunen | Tuki- ja liikuntaelimistön anatomia | nettikurssi | anatomia&kehotietoisuus.fi / Jutta Aalto | omaan tahtiin |
| Ahveninen Kirsi | Norjan tanssit | 3.-4.12.2019 | Ikäinstituutti | 2pvä |
| Eeva Särkilahti | Faskia Method | 10.-11.1.2020 | 2Move | 2pvä |
|  |  |  |  |  |

### Lasten harrasteliikunta

Lasten ja nuorten (LaNu) työryhmän vetäjänä toimi Nuorisovalmennuspäällikkö Sanna Peltola ja ryhmän jäseninä olivat Kaisa Lunkka, Ulla Turunen ja Nanna Tuomi-Nikula ja hallituksessa Lastenliikunnasta vastaava Anne Elenius. Työryhmä kokoontui kauden aikana lähes kuukausittain. Työryhmän tehtävänä oli ideoida ja kehittää lasten ja nuorten harrastetoimintaa sekä tapahtumia.

Lasten ja nuorten harrastepuolen viikoittain kokoontuvia liikuntaryhmiä oli 33. Lisäksi järjestimme Easysport ’Temppuilu&akro’ tuntia Torpparimäen peruskoululla. Easysport tarjoaa 1.-3.luokkalaisille maksutonta liikuntaa koulun salissa kerran viikossa. Tunti järjestetään yhteistyössä koulun ja Helsingin kaupungin kanssa. Syyskaudella pidimme myös matalankynnyksen Akrokerhoa 4-6 -luokkalaisille lapsille. Kerho toteutettiin 10 kerran kurssina, jonka hinta oli hyvin edullinen, kerho toteutettiin Torpparinmäen peruskoulun kanssa yhteistyössä.

Vakituisia ohjaajia lasten ja nuorten harrastetunneilla oli 22. Ohjaajat tekivät viikkotunneilleen kausisuunnitelmat, jotka he lähettivät lasten ja nuorten vastaavalle hyväksyttäväksi. Keväällä järjestimme kaikille halukkaille ohjaajille Suomen Voimisteluliiton vertaistutorointi -koulutuksen, joka jouduttiin keskeyttämään Covid-19 pandemian takia, kun normaali toiminta keskeytyi maaliskuussa. Lisäksi Nuorisovalmennuspäällikkö piti jokaiselle ohjaajalle henkilökohtaisen kehityskeskustelun kevään aikana. LaNu -työryhmän jäsenet kävivät tapaamassa lasten vanhempia syyskauden alussa. Keväällä tapaamiset jäivät pitämättä, kun toiminta oli keskeytetty. Asiakkaille tehtiin toukokuussa sähköinen kysely lasten liikunnan toiminnasta, sekä korvaavasta toiminnasta Covid-19 pandemian aikana.

Seuran joulunäytöksessä 2019 useat harrasteryhmät esiintyivät tunneilla harjoittelemillaan ohjelmilla. Keväälle 2020 suunnitellut kevätnäytökset ja galanäytös jouduttiin koronatilanteen vuoksi perumaan. Joukkuevoimistelun stararyhmät esiintyivät puolestaan kaksi kertaa syyskaudella 2019 pääkaupunkiseudun Stara-tapahtumissa. Keväällä ja kesällä järjestettiin kaksi etästaratapahtumaa, johon seuramme tyttöjä osallistui Starajoukkueista.

Metsolan koululla järjestettiin 18.1.20 Staramerkkipäivä, jonka yhteydessä pidettiin myös perhepeuhu-tapahtuma. Tapahtumassa järjestettiin kahvila ja mm. kasvomaalausta lapsille. Tapahtumaan osallistui noin 80 henkilöä. PNV oli mukana Pakilan kylätapahtumassa syyskuussa esittelemässä toimintaamme. Kevään tapahtumat peruttiiin pandemian takia.

Keväällä 2020 seura ei poikkeuksellisesti myöntänyt stipendejä alueen koululaisille koronapandemian johdosta.

2019- 2020 kauden aikana järjestettiin sekä syys- (vko 42), hiihtolomaleirit (vko 8) että kaksi kesälomaleiriä (vkot 23, 24 ja 33). Kaikki leirit järjestettiin PNV:n toimiston tiloissa ja leireille osallistui keskimäärin 10 lasta.

Ohjaajia koulutettiin seuraavasti: 11.8.19 ohjaajakoulutus ja kauden avaustilaisuus, 30.8.19 Dance for fun -tilauskoulutus, 1.9.19 Voimisteluohjaajan startti (koulutusyhteistyössä Olarin Voimistelijoiden kanssa), 8.9.19 Apuvalmentajakoulutus, 15.12.19 Ohjaajakoulutus ja pikkujoulut, maaliskuu 2020 vertaistutorointi.

Pro Dance -työryhmän vetäjänä toimi Kaisa Timonen ja jäseninä Essi Hannuksela, Ulla Turunen sekä halutessaan työryhmän kokouksiin osallistuivat Nea Oksanen, Maija Miinalainen ja Sissi Vartiainen. Työryhmä toimi WhatsApp –ryhmässä. Ryhmän tehtävänä oli kehittää tanssitoimintaa ja ideoida kauden tapahtumia.   
Pro Dance tanssiopettajia oli kaksi, Essi ja Nea. Maija antoi kurssimuotoisia duo- ja triotunteja kevätkaudella. Kilparyhmät kilpailivat kauden aikana. Illuusio kilpaili syksyllä kategoriassa nuoret pienryhmät ja keväällä nuoret isot ryhmät. Utopia kilpaili koko vuoden kategoriassa junnut pienryhmät.  
Syyskausi starttasi leiripäivällä ja koetanssitilaisuudella, jonka kautta saattoi hakea kisaryhmiin mukaan. Syyskaudella kisaryhmät osallistuivat kaksiin tanssikisoihin. Illuusio saavutti syksyn toisista kisoista hopeaa. Illuusio ja Utopia esiintyivät seuran joulunäytöksessä.  
Kevätkaudella kilparyhmien lisäksi koreografiaa harjoittelivat kaksi duoryhmää ja yksi trioryhmä. Pro Dance järjesti 29.2.2020 Pink Dance Stars showtanssin kilpailun SYKin koululla. Pro Dancen kilparyhmät Illuusio ja Utopia sekä kaksi duoryhmää Beauties ja Agents kilpailivat kevään ainoiksi kisoiksi jääneissä Pink Dance Stars kisoissa. Illuusio saavutti kisoissa omassa kategoriassa kultaa ja Utopia omassa kategoriassa hopeaa.  
Kevätkaudella järjestettiin kisaryhmien leiri 1.2.2020 Tuvalla. Illuusion ja Utopian kevätkauden harjoitukset siirtyivät huhti-toukokuun ajaksi virtuaalisiksi Teamsiin ja Zoomiin. Illuusion FDO:n SM-kisat 2020 siirtyivät keväältä syyskuulle. Duot ja triot tekivät keväällä pitämättä jääneet tunnit kesäkuussa ulkona. Tanssileiri järjestettiin kesäkuussa ja leiriltä löytyi uusia tanssijoita sekä Illuusio että Utopia ryhmiin. Kilparyhmien leiri-ja koetanssipäivä pidettiin 5.8.2020 juuri ennen syyskauden alkua.

### Kilpailu- ja valmennustoiminta

Pakilan Voimistelijoiden valmennusryhmien toimintaan osallistui kaudella 2019-20 yhteensä 179 lasta ja nuorta, jotka kilpailivat ja esiintyivät 19 joukkueessa sekä Gloria- ja Tapiola Gloria Elise -seurayhteistyöjoukkueessa. SM-sarjaan osallistuneita joukkueita oli neljä, 10–12-vuotiaiden sarjan joukkueita oli neljä, 8-10 -vuotiaiden sarjassa kilpaili myös neljä joukkuetta ja starajoukkueita oli yhteensä 2 ja lisäksi 4 lanun alla toimivaa stara-joukkuetta. Kilpasarjassa joukkueita oli kuusi. Valmentajia ja apuvalmentajia PNV:n riveissä toimi kaikkiaan 34. Lisäksi joukkueiden ja ohjelmien kehittymistä kävi säännöllisesti arvioimassa seuran ulkopuolisia tuomareita ja valmentajia.

Heinäkuussa 2019 alkanut seurayhteistyö Attitude Sportsin, Tapanilan Erän ja Tapiolan Voimistelijoiden kanssa jatkui ja naisten SM-sarjan Gloria-joukkueessa voimisteli urheilijoita kaikista näistä seuroista ja joukkue harjoitteli kaikkien seurojen tiloissa. Juniorisarjan edustusjoukkueessa Tapiola Gloria Elisessä (vielä alkukaudesta Team Tapiola Gloria) oli voimistelijoita PNV:n lisäksi myös Elisestä ja Tapiolan Voimistelijoista.

Valmennustoiminnan vuosirytmiin kuuluu normaalisti 4-5 kilpailutapahtumaa syys- ja kevätkaudella. Näiden rytmittämänä sujui myös syyskausi 2019, mutta koronatilanteen vuoksi kevätkauden kilpailuista kaikki maaliskuusta eteenpäin suunnitellut peruttiin. Normaaliin vuosirytmiin kuuluvat kilpailukauden alkuun ajoittuvat harjoituskilpailut, jotka järjestettiin Maunulassa. Ne ehdittiin pitää myös kevätkaudella 2020. Tilaisuudet olivat tavan mukaan avoimet yleisölle. Näkemyksiään olivat antamassa seuramme omien tuomareiden lisäksi ulkopuoliset tuomarit.

Seura järjesti joukkuevoimistelun PNV Cupin 2.-3.11.19 ja kilpailuihin osallistui 129 joukkuetta ja 1187 voimistelijaa eri sarjoissa.

Pinkki Stara järjestettiin 16.11.19 Metsolan koululla. Tapahtuma oli tällä kertaa pienemmissä tiloissa ja tapahtumaan osallistui 9 joukkuetta ja 87 voimistelijaa.

PNV järjesti myös historiansa ensimmäisen Pink Dance Stars -showtanssikilpailun 29.2.20 Suomalaisella Yhteiskoululla. Kilpailun järjestelyt sujuivat hyvin ja tapahtuma sai paljon kiitosta. Tarkoitus on tehdä jatkossa tanssikilpailusta vuosittainen tapahtuma.

Koronapandemian vuoksi toukokuulle 2020 suunniteltu PNV Cup -kilpailu jouduttiin peruuttamaan.

#### Kilpailumenestys syksy 2019

Gloria kilpaili syksyllä Neva Stars kilpailussa Pietarissa (1.-3.11.19) ja Slonny Cupissa 14.12.19 saavuttaen voiton molemmissa kisoissa. Joukkue lunasti myös paikan 9.2.20 pidetyissä karsinatakisoissa Suomen edustajaksi Vantaan World Cup-kisaan, mutta covid-19 epidemian vuoksi kisa peruuntui. Team Tapiola Gloria (Tapiola Gloria Elise) lunasti 1.9.19 pidetyssä Challenge Cup -karsinnassa paikan Budapestin CC-kilpailuun. Lisäksi joukkue kilpaili Slonny Cupissa 14.12. Budapestin CC-kilpailuissa joukkue karsiutui loppukilpailuista, mutta Slonny Cupissa sijoitus oli 2. 9.2.20 pidetyssä valintakilpailussa Tapiola Gloria Elise saavutti paikan Vantaan CC-kilpailuun, mutta kilpailu peruuntui koronapandemian vuoksi.  
  
12-14-vuotiaiden SM-sarjassa Gloria PreJr ja Gloria Prima kilpailivat Merepiga Cupissa Virossa 1.-2.12. Gloria PreJr voitti sarjansa ja Gloria Prima oli neljäs.

|  |  |
| --- | --- |
| **Sarja** | **Välinemestaruus** |
| kilpa 12-14 | Alpha finaalin 13. sija Amadeus alkukilpailun 12. sija Amada alkukilpailun 31.sija |
| kilpa 14-16 | Vidal 3. sija  Astra Fenix 8.sija Maxime 18.sija |

#### Kilpailumenestys kevät 2020

Kilpailuja ei järjestetty Covid-19 epidemian vuoksi.

Joukkuevoimistelun lisäksi seuramme voimistelijat osallistuivat rytmisen voimistelun luokkakilpailuihin ja välinekilpailuihin.

Tuki- ja yhteistyötahoina valmennuksessa toimivat fysioterapeutti Kerttu Valve, Fysionova sekä Satu Ranta. Gloria-joukkueen fyysisestä valmennuksesta vastasi Sergio Navadijo, muiden yli 14v joukkueiden fyysisestä valmennuksesta vastasi Elina Heinonen. Balettivalmentajina toimivat Hanna Korjus ja Aliisa Seppänen.

#### Suomen Voimisteluliiton järjestämät leirit

|  |  |  |  |  |
| --- | --- | --- | --- | --- |
| **Aika** | **Paikka** | **Kesto** | **Osallistujat** | **Osallistuja-määrä** |
| 28.-30.7.2019 | Kisakallio | 3pvä | Gloria Prima | 10 |
| 9.-11.8.2020 | Kisakallio | 3pvä | Gloria PreJunior | 10 |
| 23.-25.8.2019 | Kisakallio | 3pvä | Luna Blanca | 8 |
| 30.8.-1.9.2019 | Kisakallio | 2pvä | Gloria Vega | 10 |
| 20.-21.9.2019 | Kisakallio | 2pvä | Gloria PreJunior | 10 |
| 12.-13.10.2019 | Kisakallio | 2pvä | Vega Rosa | 10 |
| 1.-3.11.2019 | Kisakallio | 3pvä | Gloria Prima | 10 |

Lisäksi joukkueet ovat järjestäneet omia ja ikäkauden yhteisiä leiripäiviä omalla Tupa harjoitteluhallilla, lähes jokaisena lauantaina harjoittelukauden aikana.

#### Joukkuevoimistelukoulutukset

|  |  |  |  |  |
| --- | --- | --- | --- | --- |
| **Nimi** | **Koulutus** | **Päivä** | **Järjestäjä** | **Aika** |
| Senni Ruuttunen, Karoliina Suokko ja Liisa Merkkiniemi | Tuomarikoulutus 1 | 14.-15.9.2019 | Suomen Voimisteluliitto | 2vrk |
| Jaana Hillebrandt ja Tuulikki Muurman | Voimisteluvalmentajan jatkokoulutus | 13.9.2019-26.1.2020 | Suomen Voimisteluliitto |  |
| Essi Hannuksela | Tuomarikoulutus 3 | 28.-29.9.2019 | Suomen Voimisteluliitto | 2vrk |
| Kaikki valmentajat | Valmentajien fysiokoulutus | 18.11.2019 | Satu Ranta | 1vrk |
| Karoliina Suokko, Paula Nogelainen, Pauliina Petrell, Pauliina Lappalainen, Siri Juvonen, Beatrice Enberg | Lajitaidon peruskoulutus | 18.-19.1.2020 | PNV+OVO+TapVo | 2vrk |
|  |  |  |  |  |

Voimisteluliiton koulutusten lisäksi seura on aktiivisesti kouluttanut valmentajiaan omilla koulutuksillaan. Valmentajille on järjestetty kausi-info sekä syys- että kevätkauden aluksi. Ikäkausivalmennusjärjestelmän myötä valmentajat ovat olleet entistä aktiivisemmin yhteistyössä toistensa kanssa ja antaneet ja saaneet vertaistukea toisiltaan.

## TAPAHTUMAT

PNV osallistui Pakilan yläasteen piha-alueella Lions-klubin organisoimaan kylätapahtumaan 1.9.2019 yhtenä monista paikallisista toimijoista. Tapahtumassa seuralla oli esittelypöytä ja PNV:n LaNu-ryhmä järjesti tapahtuman nurmialueelle lasten temppuradan ja välinekokeilua seuran omien joukkueiden avulla.

3. adventin messuun Hyvän Paimenen kirkossa 15.12.2019 osallistui runsaasti seuran jäseniä. Koreografian päivän tekstiin oli tehnyt Essi Hannuksela ja sen esitti Massimo Junior -joukkue. Messun enkeleinä toimi Vega Rosa -joukkue, kolehdin keräyksestä vastasi Luna Blanca ja kahvituksesta Massimo Junior ja hallitus.

## TALOUS JA AVUSTUKSET

Tilikauden 2019-2020 tulos oli huomattavan voitollinen. Voitto johtui pääasiassa ennakoitua pienemmistä vuokramenoista (haimme ja saimme vuokra-alennuksia covid-19 epidemian vuoksi), pienemmistä palkkamenoista sivukuluineen (puolipäiväisen yhteyspäällikön tehtävän lopetus vuodenvaiheessa sekä koko henkilöstön 5 viikon lomautus keväällä 2020) sekä avustusten ja muiden tuottojen oletettua suuremmasta summasta. Toisaalta kisojen ja tapahtumien tuotot jäivät suunniteltua merkittävästi pienimmiksi. Koska edellinen kausi oli vahvasti tappiollinen ja myös tuleva kausi ennustetaan tappiolliseksi koronatilanteen pitkittymisen karsiessa erityisesti harrasteliikkujien määrää, turvaa tämä voitollinen kausi toiminnan jatkumisen.

Toimintakautena 2019-2020 seura sai Helsingin kaupungilta toiminta-avustusta 28.106 euroa ja vuokra-avustusta 69.166 euroa.

Lisäksi seura sai Lions Club Pakilalta 500 euroa sekä K-Supermarket Torpparinmäeltä 635,18 euroa.

## JÄSEN- JA JUMPPAMAKSUT

Kaudella 2019 - 2020 jäsenmaksu kaikilta jäseniltä oli 25 euroa.

Aikuisten harrasteliikunnan hinnat:

Kultakortti 275 €

Hopeakortti 250 €

Pronssikortti 175 €

Alle 15-vuotiaat 150 €

Perheliikunnasta/perhe 230 €

Kurssimaksu 150 € /10 kertaa

10x jumppakortti 100 €

## Liitteet:

Tuntiohjelma

Killan toimintakertomus

PAKILAN VOIMISTELIJAT PNV RY / USKOLLISUUDEN KILTA

TOIMINTAKERTOMUS 1.1.- 31.12.2019

Vuosi 2019 oli kiltamme 42. toimintavuosi. Kilta perustettiin v. 1977.

Uusia jäseniä kiltaamme liittyi kaksi; Eija Alastalo-Lysmä ja Kirsti Mäkelä, joka palasi takaisin kiltaan.Jäsenmäärä oli vuoden lopulla 51.

Johtokunnassa erovuorossa olivat Harriet Lahti-Nuuttila ja Tuula Helander. Harriet Lahti-Nuuttila jatkoi johtokunnan puheenjohtajana seuraavalle kaudelle. Tuula Helander jätti johtokunnan. Hänen tilalleen sihteeriksi valittiin Kaarina Santavuori. Uudeksi jäseneksi johtokuntaan valittiin Arja Kuoppamäki.

Johtokunnan kokoonpano:

Helka Mäkinen, kiltamuori (ei ole jk:n jäsen, mutta on oikeutettu osallistumaan kokouksiin)

Harriet Lahti-Nuuttila, puheenjohtaja

Pirkko Joutsimäki, varapuheenjohtaja

Arja Toivola, rahastonhoitaja

Kaarina Santavuori, sihteeri

Riitta Maijola, yleisten asioiden hoitaja, Arja Kuoppamäki, uusi jäsen

Uskollisuuden killan kevätkokous oli 13.3.2019 Hyvän Paimenen kirkon Paimensalissa. Sääntömääräisten asioiden jälkeen puheenjohtaja luki Voimistelulehdestä päävalmentaja Henrik Dettmannin kirjoituksen ” Voimistelussa on kyse”. Läsnäolijoille järjestettiin lisäksi Helsinki-aiheinen tietovisa ” Nähdään kellon alla”-pelin pohjalta. Eroavalle sihteerille, Tuula Helanderille ojennettiin kukat. Kokouksessa oli läsnä 35 kiltalaista.

Killan syyskokous oli 29.10.2019 Hyvän Paimenen kirkon Paimensalissa. Kokouksessa puheenjohtaja kertoi killan pankkitilin muutoksesta ja tulevista ohjelmista.Arvottiin killan rintamerkki. Luentona kuultiin Liisa Härkösen esitys tilkkutöiden tekemisestä. Monipuolista esitystä olivat elävöittämässä lukuisat Liisa Härkösen omat työt. Kokouksessa oli läsnä 34 kiltalaista.

Johtokunta kokoontui vuoden 2019 aikana 4 kertaa: 15.1. Arja Toivolan kotona oli läsnä koko johtokunta ja uusi kiltamuorimme Helka Mäkinen, 29.1. Tuula Helanderin kotona läsnä oli koko johtokunta ja kiltamuori, 29.8. Harriet Lahti-Nuuttilan luona läsnä johtokunta täysimääräisenä, sekä kiltamuori. 26.9.Kotkan retken yhteydessä kokouksen aiheena oli pankkitilin muutosasia. 18.9.johtokunta ja kiltamuori viettivät Tuula Helanderin läksiäisiä Harriet Lahti-Nuuttilan kotona.

Muuta toimintaa:

28.3. oli taidekierto Kansallisteatterissa. Oppaana toiminut Katriina Pyrrö kertoi kiltalaisille Kansallisteatterin historiasta ja toiminnasta ehtymättömällä perehtyneisyydellä.Kierron jälkeen juotiin pullakahvit teatterin kahviossa.

12.4.syötiin merkkipäivälounasta ravintola Nyyrikissä. Merkkipäiväänsä viettivät Tuula Helander, Lilja Helin, Lilja Kivimäki, Marja-Leena Piensalmi, Kirsti Mäkelä (ei paikalla) ja Sirpa Tukiainen.

15.5. oli seuran kevätkauden päätöstilaisuus Pirkkolassa.

16.5. Kevään ulkoilupäivänä käynti Hakasalmen huvilassa (Suruton kaupunki -näyttely) ja sen jälkeen ulkoilua läheisissä puistoissa (Hesperian puisto, Töölönlahden puisto) tai käynti Oodi-kirjastossa kunkin valinnan mukaan.

26.9. aloitettiin syyskausi retkellä Kotkaan. Käytiin merikeskus Vellamossa, jossa opastettu kierros. Syötiin lounas ravintola ”Keisarin satamassa”. Ajettiin ihailemaan Langinkosken maisemia. Siellä olevaan keisarilliseen kalastusmajaan ei päästy sisälle. Kotkan kauniista puistoista ehdittiin tutustua vain Sapokan puistoon

5.11. Käynti Espoon modernin taiteen museossa Emmassa.Vaihtuvina näyttelyinä olivat Michael Jackson ” On the Wall” ja Tatsuo Miyajima ”Sky of Time”.

16.11. oli valtakunnallinen Kiltapäivä ”Kiltatähti kirkastuu” Helsingissä Arcadassa. Neljä jäsentä killastamme osallistui tapahtumaan.Tähtivieraana oli Paula Risikko.

30.11. vietettiin pikkujoulua teatterin merkeissä .Ohjelmassa ”Täydellinen lauantai” teatteri Areenassa. Esityksen jälkeen kilta tarjosi osallistujille kakkukahvit. Osallistujia oli 25.

16.12. oli perinteiseen tapaan PNV:n syyskauden päätösmessu ja kakkukahvit Hyvän paimenen kirkossa.

18.-25.9. Tuulikki Lindtrömin matkalle Italian Pesaroon osallistui kaksi kiltalaista.

27.9.-4.10. Pirkko Ranisen matkalle Kosiin osallistui myöskin kaksi kiltalaista.

Joulukukalla muistettiin puheenjohtajaamme Harriet Lahti-Nuuttilaa omistautuvasta työstä killan hyväksi, kunniakiltalaisia Maiju Pettistä ja Maija Rasimusta, sekä kiltamuori Helka Mäkistä.

Joulukorteilla kiitettiin Pakilan seurakuntaa, sekä ylivahtimestaria ja vahtimestareita.

Kiltamaksu oli 20€, kahvirahaa ei enää peritty.

Uusi tilinumero on FI46 1818 3500 0070 79.

Killan tilin saldo oli 31.12.2019 1023,73 € .

Helsinki 1.3.2020

Kaarina Santavuori/ sihteeri

Kaarina Santavuori / sihteeri